Grundtvig: Időskorú önkéntes projektek - Önkéntesség Európában 50+

Pályázhatnak: bármilyen szervezet, amely vállalja az időskorú önkéntesek küldését és fogadását úgy, hogy az önkéntesek tevékenységéből anyagi haszna nem származik

Az alprogram célja:
A Grundtvig időskorú önkéntes projektek célja olyan szervezetek támogatása, melyek egy nemzetközi projekt keretében időskorú önkénteseket küldenek és fogadnak, az önkéntesek külföldi tartózkodását az előkészítésétől a megvalósításon át az értékelésig végigkísérik és segítik. A projektek ideális esetben egy hosszabbtávú, önkéntesek cseréjén alapuló kapcsolatot alapoznak meg a két partner között.

Támogatható tevékenységek: 
A projekteken belül támogatható minden olyan tevékenység, amely az időskorú önkéntesek küldésével és fogadásával, illetve a partnerek közötti együttműködéssel kapcsolatos.

A pályázásra jogosultak köre:
Pályázhat bármilyen szervezet, mely vállalja az időskorú önkéntesek küldését és fogadását úgy, hogy az önkéntesek tevékenységéből anyagi haszna nem származik. A partnerintézmények a programban résztvevő országokból kerülhetnek ki, és olyan nonprofit tevékenységet kell végezniük, melybe az önkénteseket bevonva azok valós tanulási lehetőséget kaphatnak.

Részt vevő országok köre: 
Európai Unió tagállamai, az EFTA országok (Izland, Liechtenstein, Norvégia) és Törökország

Pályázati feltételek: 
- A projektpartnereknek 2 év alatt legalább 2 időskorú (50 éves vagy annál idősebb) önkéntest kell külföldre küldeniük, 3-8 hetes időszakra és legalább ennyi önkéntest fogadniuk is kell ezen időtartam alatt.
- Magyarországon minden Grundtvig időskorú önkéntes projektek támogatásra pályázó szervezetnek egyszerre csak egy futó projektje lehet. Ha egy pályázó mégis több pályázatot ad be, akkor ezek közül választania kell, illetve amennyiben nem választ, úgy pályázatai elutasításra kerülnek.
- Amennyiben érvényes Grundtvig időskorú önkéntes projektek támogatási szerződéssel rendelkező szervezet új pályázatot nyújt be, az szintén elutasításra kerül, kivéve ha a pályázatot az éppen futó projekt lezárásának évében adják be.

A támogatás mértéke: támogatás a következő költségtételekre igényelhető: a mobilitás megszervezésének költségeire, a nemzetközi utazás költségeire, a fogadott önkéntesek megélhetési költségeire, illetve az önkéntesek fogadásának költségeire.

A pályázat benyújtásával és a projekt megszervezésével összefüggő közös teendők összehangolása céljából pályázni lehet előkészítő látogatásra, amely anyagi támogatást biztosít a beadandó pályázatot koordináló személy(ek) számára a partner intézménybe tett látogatáshoz. Erről bővebben a Tempus Közalapítvány honlapján olvashatnak: http://www.tka.hu /Pályázatok/Egész életen át tartó tanulás/Grundtvig/Pályázati formák/Grundtvig Előkészítő látogatások

A pályázás menete:
A pályázatokat Magyarországon a Tempus Közalapítványhoz, mint hazai nemzeti irodához kell benyújtani. A pályázatok bírálatát a nemzeti iroda által megbízott szakértők végzik, a nyertes pályázókkal a Tempus Közalapítvány köt szerződést, és a támogatás átutalását is a Tempus Közalapítvány végzi.

További információ:
Tempus Közalapítvány
1093 Budapest, Lónyay u. 31.
Infóvonal: (06 1) 237-1320
E-mail: info@tpf.hu
Web: http://www.tka.hu
